Tabloidele Click și Libertatea sunt ziarele cu cele mai consistente vânzări în perioada octombrie - decembrie 2015, potrivit cifrelor publicat astăzi de Biroul Român de Audit Transmedia (BRAT). Cel mai slab în vânzări stă Jurnalul Național, care în ultimul trimestru din 2015 a avut o medie de doar 4.000 de exemplare pe apariție.

Publicitate

Paginademedia.ro prezintă în continuare vânzările principalelor titluri cotidiene, în perioada octombrie - decembrie 2015:

Tabloidul Click este în continuare cel mai vândut ziar, dar și publicația cu cea mai notabilă scădere: -20.000 de exemplare în ultimul trimestru al lui 2015 față de aceeași perioadă a lui 2014.

Gazeta Sporturilor este a treia cea mai vândută publicație, cu o medie de 23.100 de exemplare.

Singura creștere de la un an la altul a fost înregistrată de România liberă: un plus de aproximativ 200 de exemplare.

Cele mai slabe vânzări sunt la Jurnalul Național. Publicația grupului Intact a avut în ultimul trimestru al lui 2015 o medie de 4,000 de exemplare.

Vânzările publicațiilor cotidiene în perioada octombrie - decembrie 2015:

Publicatie Total vanzari Oct - Dec 2015 Total vanzari Oct - Dec 2014 Variatie 1 Click 91,400 110,800 -19,400 2 Libertatea 53,600 64,900 -11,300 3 Gazeta Sporturilor 23,100 27,200 -4,100 4 Evenimentul zilei 11,900 13,000 -1,100 5 Romania libera 10,600 10,400 200 6 Adevarul 8,800 10,000 -1,200 7 Ziarul Financiar 6,300 8,300 -2,000 8 Jurnalul National 4,000 7,400 -3,400

Sursa cifrelor: Biroul Român de Audit Transmedia

Cât vând cele două publicații ale Patriarhiei

Patriarhia Română editează un cotidian și un săptămânal cu cifre ce depășesc cu mult ziarele quality.

Ziarul Lumina se apropie de Gazeta Sporturilor ca vânzări. Potrivit datelor publicate de BRAT, ziarul a avut o medie de 22.100 de exemplare.

Lumina de Duminică, săptămânalul grupului, a avut în perioada amintită aproape aceleași cifre: 22.000.

Iulia Bunea

iulia.buneapaginademedia.ro